  Руслан Нуриахметов Майя Бывальцева «Гурт интывылъёсты котыр ласянь азинтон» («Комплексное развитие сельских территорий») кун программая 2022-тӥ арын Удмуртия 870 миллион манет басьтоз. Элькун кивалтэтлэн тӧроезлэн воштӥсез Ольга Абрамова «ВКонтакте» мерлыко вотэсысь бамаз вераз, мар лэсьтэмын луоз ар ӵоже шаерысьтымы гурт ёросъёсын. 11 семьяос улон интыя югдурзэс умоятыны мерлыко тыронъёс баьтозы. Агропром огъетын но мерлыко удысын ужась гуртоослы 50 корка пуктозы. 24 студентъёс кун юрттэмен гурт возёс удысъя ӧнер басьтозы. Ижысь гурт возёсъя академиысь 100 дышетскисьёслы практика ортчыны коньдон висъялозы, со пӧлын уждунлы но улон интылы. Укмыс интывылъёс котырзэс умоятыны юрттэт басьтозы. Сарапул ёросысь Кигбаево черкоугртын 46 корка пуктыны инты дасянэз йылпумъялозы. Шаркан но Кияса ёросъёсын куинь сюрес лэсьтозы. Со сяна, Пичи пурга но Шаркан ёросъёсын калыклы кулэ 11 объектъёсты пуктыны кутскозы. Тодэ вайытом, таяз арын Шаркан ёросысь Быгы гуртын но Сьӧлта ёросысь Узя черкогуртын «Вуоноысь гурт» ӵектосэз улонэ пыӵатозы. Нырысетӥез сыӵе гурт Вотка росысь Пихтовка луиз. Тегъёс: Удмуртия гурт ОльгаАбрамова коньдон Ижкар  